Osèano Pasìfego L'Osèano Pasìfego, el xe el pì grando osèano del mondo, l'ocupa sirca on terso de ła superfsie terestre. El confina a sudovest co el continente austrałian, a ovest e nordovest co el continente axiatico , a nord co el Mar Giazzal Artego, a est co el continente mèrican , a sud co el continente antartico . El meridian 147°E ło separa a ovest da l'Osèano Indian, cheło 67°W ło separa a est da l'Osèano Atlàntego. El łimite osidental del'osèano in Indocina el xe in xenare meso visin aò Streto de Małaca. El ga on'area de 179 milioni de chiłometri quadrati. El se estende da nord a sud par sirca 15.500 chiłometri, dal mar de Bering inte ł'Artico fin ai marxeni giasà del mar de Ross inte ł'Antartide. Ła magior łarghesa in senso est-ovest ła se cata a sirca 5 gradi de łatitudine nord, co na distansa de 19.800 chiłometri da ł'Indonexia a łe coste de ła Cołonbia. El łogo pì basso de ła superfisie terestre el se cata inte el Pasìfego, visin ła fosa de łe Mariane.